《寄乾叔次原韵》
明代·杨旦

天涯踪迹别来疏，姜被生寒思有馀。至宝谁能怜楚璞，非才自合老庄樗。

月明断雁惊孤影，水远双鱼滞素书。国恤方殷归未得，故园南望独踌躇。

作者简介：福建建安人，字晋叔，号偲庵。杨荣曾孙。弘治三年进士。历官太常卿，正德间忤刘瑾，谪知温州。有政绩。瑾诛，累擢至户部侍郎，南京吏部尚书。以反对张璁、桂萼骤进用，为给事中陈洸所劾。勒令致仕。